คิโยชิ ทานาเบะ

คิโยชิ ทานาเบะ () นักมวยสากลชาวญี่ปุ่น เกิดเมื่อ 10 ตุลาคม พ.ศ. 2483 ที่เมืองอาโอโมริ ประเทศญี่ปุ่น เคยชกมวยสากลสมัตรเล่นได้เหรียญทองแดงในกีฬาโอลิมปิก พ.ศ. 2503 ก่อนจะขึ้นชกมวยสากลอาชีพ สถิติการชก 22 ครั้ง ชนะ 21 (น็อค 5) แพ้ 1
 ประวัติ 
ทานาเบะเป็นนักมวยสากลสมัครเล่นชาวญี่ปุ่นคนแรกที่ได้เหรียญรางวัลโอลิมปิกใน พ.ศ. 2503 และได้เหรียญทองกีฬาเอเชียนเกมส์ พ.ศ. 2505 ในรุ่นแบนตัมเวท เขาขึ้นชกมวยสากลสมัครเล่นถึง 120 ครั้ง จากนั้น หันมาชกมวยสากลอาชีพ ได้แชมป์ประเทศญี่ปุ่นรุ่นฟลายเวทใน พ.ศ. 2508 และได้ชกกับแชมป์โลก WBA รุ่นฟลายเวท เมื่อเดือนกุมภาพันธ์ พ.ศ. 2510 ชนะน็อค โอราซิโอ เอนริเก อักกาบาโย ยก 6 เขาวางแผนจะชกชิงแชมป์โลกกับอักกาบาโยในเดือนกรกฎาคม ปีเดียวกันนั้น แต่มีปัญหาเกี่ยวกับดวงตา ต้องผ่าตัด และต้องแขวนนวมไปในที่สุด

อ้างอิง

 สถิติการชก boxrec.com  
หมวดหมู่:นักมวยสากลสมัครเล่นชาวญี่ปุ่น
หมวดหมู่:นักกีฬาเหรียญทองเอเชียนเกมส์
หมวดหมู่:นักกีฬาเหรียญทองแดงโอลิมปิก
หมวดหมู่:นักมวยสากลชาวญี่ปุ่น
หมวดหมู่:แชมป์มวยสากลประเทศญี่ปุ่น
หมวดหมู่:บุคคลจากอาโอโมริ